ବିଏଫ୍ଆଇ ଇସିରେ ଯୋଗଦେବେ ସରିତା\nନୂଆଦିଲ୍ଲୀ, ୧୦।୧ (ପି.ଟି.)- ପୂର୍ବତନ ବିଶ୍ୱ ଚାମ୍ପିୟନ୍ ତଥା ଏସିଆନ୍ ଚାମ୍ପିୟନ୍ ମହିଳା ବକ୍ସର ଏଲ. ସରିତା ଦେବୀ ଅନ୍ତର୍ଜାତୀୟ ବକ୍ସିଂ ମହାସଂଘ (ବିଏଫ୍ଆଇ)ର କାର୍ଯ୍ୟକରିଣୀ ପରିଷଦରେ ଯୋଗଦେବେ। ଭାରତୀୟ ବକ୍ସିଂ ମହାସଂଘର ମହିଳା ପ୍ରତିନିଧି ଭାବେ ସେ ବୁଧବାର ନିର୍ବାଚିତ ହୋଇଛନ୍ତି।\nବିଏଫ୍ଆଇ ଇସିରେ ଯୋଗଦେବେ ସରିତା\t January 10th, 17:15 PM January 10th, 17:15 PM\nନୂଆଦିଲ୍ଲୀ, ୧୦।୧ (ପି.ଟି.)- ପୂର୍ବତନ ବିଶ୍ୱ ଚାମ୍ପିୟନ୍ ତଥା ଏସିଆନ୍ ଚାମ୍ପିୟନ୍ ମହିଳା ବକ୍ସର ଏଲ. ସରିତା ଦେବୀ ଅନ୍ତର୍ଜାତୀୟ ବକ୍ସିଂ ମହାସଂଘ (ବିଏଫ୍ଆଇ)ର କାର୍ଯ୍ୟକରିଣୀ ପରିଷଦରେ ଯୋଗଦେବେ। ଭାରତୀୟ ବକ୍ସିଂ ମହାସଂଘର ମହିଳା ପ୍ରତିନିଧି ଭାବେ ସେ ବୁଧବାର ନିର୍ବାଚିତ ହୋଇଛନ୍ତି। ଗତବର୍ଷ ଏସିଆନ୍ ଚାମ୍ପିୟନ୍ଶିପ୍ରେ ବ୍ରୋଞ୍ଜ ପଦକ ଜିତିଥିବା ସରିତା ରୋହତକଠାରେ ଅନୁଷ୍ଠିତ ନିର୍ବାଚନରେ ମୋଟ ୩୧ଟି ଭୋଟ ମଧ୍ୟରୁ ୨୨ଟି ସମର୍ଥନ ପାଇଛନ୍ତି। ସେ ରେଲ୍ଓ୍ବେ ସ୍ପୋଟର୍ସ ପ୍ରମୋଶନ ବୋର୍ଡର ପ୍ରତିଦ୍ୱନ୍ଦ୍ୱୀ ସୀମା ପୁନିଆକୁ ପରାସ୍ତ କରି ଏହି ସଫଳତା ପାଇଛନ୍ତି। "ମହିଳା ବକ୍ସରମାନଙ୍କୁ ସାମ୍ନା କରିବାକୁ ପଡ଼ୁଥିବା ଅସୁବିଧା ଓ ବିଭିନ୍ନ ସମସ୍ୟା ସମ୍ପର୍କରେ ପରିଷଦରେ ଉଠାଇବି। ମୁଁ ଜଣେ ମହିଳା ବକ୍ସର ହୋଇଥିବାରୁ ଏ ସମ୍ବନ୍ଧରେ ମୋର ଅଭିଜ୍ଞତା ରହିଛି। ମୁଁ ଦୁଇ ଦିନ ପୂର୍ବେ ନିର୍ବାଚନରେ ଲଢ଼ିବି ବୋଲି ନିଷ୍ପତ୍ତି ନେଇଥିଲି। ମୁଁ ଜଣେ ବରିଷ୍ଠ ବକ୍ସର, ଏଣୁ ମହିଳା ବକ୍ସରଙ୍କ ସମସ୍ୟା ଉଠାଇବା ମୋ କର୍ତ୍ତବ୍ୟ। ଏହାକୁ ପୂରଣ କରିବା ପାଇଁ ମୁଁ ନିଜ ପକ୍ଷରୁ ସମ୍ପୂର୍ଣ୍ଣ ଚେଷ୍ଟା କରିବି। ଏହାବାଦ୍ ମତେ ସମର୍ଥନ କରିଥିବା ବକ୍ସରଙ୍କୁ ଧନ୍ୟବାଦ୍ ଜଣାଉଛି" ବୋଲି ନିର୍ବାଚନରେ ବିଜୟୀ ହେବା ପରେ ସେ କହିଛନ୍ତି। ଉଲ୍ଲେଖଥାଉ କି, ସରିତାଙ୍କ ସହ ଭାରତୀୟ ପୁରୁଷ ବକ୍ସରଙ୍କ ପ୍ରତିନିଧି ଭାବେ ମନୋଜ କୁମାର କାର୍ଯ୍ୟକାରିଣୀ ପରିଷଦରେ ଯୋଗଦେବେ।
